Paulus se hantering van Abraham se verhaal (Rom 4) wys dat beide Jode en nie-Jode op dieselfde gronde vryspraak ontvang: vryspraak deur die geloof alleen. Hierdie geregtigheid deur die geloof is geloof in die getrouheid van God. Hierdie geloofsvertroue word pragtig uitgedruk in die beroemde woorde van Psalm 121. Dit vorm ook die hart van hierdie week se sleutelteks: Joh 3:1-17.
4 Wat moet ons nou sê was die geval met ons stamvader Abraham? 2As Abraham op grond van sy dade vrygespreek is, dan het hy 'n rede gehad om te roem. Maar nie by God nie! 3Wat sê die Skrif? "Abraham het in God geglo, en God het hom vrygespreek." 4'n Arbeider se loon word nie vir hom as 'n guns gegee nie, maar as iets wat hom toekom. 5Maar die mens wat nie op wetsonderhouding staatmaak nie, maar wat glo in Hom wat die goddelose vryspreek, hy kry die vryspraak deur sy geloof.
18Toe daar geen hoop meer was nie, het Abraham nog gehoop en geglo, en so die vader van baie nasies geword volgens die belofte: "So sal jou nageslag wees." 19Al was hy sowat honderd jaar en al het hy dus goed besef dat sy liggaam reeds gedaan was en dat Sara te oud was om kinders te hê, het sy geloof nie verswak nie. 20Hy het nie in ongeloof begin twyfel aan die belofte van God nie, maar hy is in sy geloof versterk en het aan God die eer gegee. 21Hy was ook ten volle daarvan oortuig dat God mag het om te doen wat Hy beloof het. 22Deurdat Abraham geglo het, het God hom dus vrygespreek.
Flam 376 "Ek kyk op na die berge"
Votum: (Ps. 121 responsories)
Flam 16 "Ek kyk op na die berge" of
Wet/Genadeverkondiging: Romeine 4:1-5, 13-17
Flam 334 "Want so lief' of
Lied 518 "Voel jy soms of die Here te vêr is" of
Flam 65 "Jesus u Naam is ons vryheidslied" of
Vonkk 104 "Wat 'n vriend het ons in Jesus"
Seën; (William Temple, uit: Gebedeboek met Liturgiese Voorstelle)
Respons: Lied 329 "Want so lief het God die wêreld gehad"
Vonkk 37 "Ons hou ons oë op Jesus, die Here "
Flam 376 "Ek kyk op na die berge "
Votum: (N.a.v. Ps. 121)
Flam 16 "Ek kyk op na die berge"
Lied 329 "Want so lief het God die wêreld gehad"
Flam 334 "Want so lief"
(RUBRIEK: Kruisfuur – Geloofsbelydenis / Geloof en Vertroue) Teks en musiek: Louis Brittz
F376."Ek Kyk Op Na Die Berge (Ps 121)"
Verduidelik wat geloof is – jy kan dit moontlik vroeg in die diens al doen.
Help kinders om die verloop van die Skriflesing te volg deur twee lesers te kry – een lees Nikodemus en een lees Jesus. Lees dan net verse 1-12, 16-17. Die voorganger lees die inleiding van verse 1-2.
Jy kan die pragtige "Papa, do you love me?" deur Barbara M Joosse en Barbara Lavallee aankoop. Hier is verskillende opsies. Die verhaal gaan oor 'n Masai seun wat allerhande vreeslike goed beskryf wat hy dalk kan doen en dan vra of sy pa hom nog sal liefhê, terwyl die pa aandring dat hy sy seun altyd sal liefhê.
Touched by the Hand of God is 'n webblad wat wonderverhale vertel. Trouens, God se teenwoordigheid word nie net deur wonderwerke geken nie, sê die blad, maar ook deur deurbrake wat God gee, en deur Goddelike tekens. ("Miracles, Godsends and Divine Signs")
Die vingerafdrukke van God, gegee met sekure Goddelike tydsberekening, is oral rondom ons, sê die webblad. Op 'n verrassende manier, sonder dat dit verduidelik kan word, bring God se aksie hoop, vrede en vreugde. Albert Einstein word met instemming aangehaal: "Toeval is God se manier om anoniem te bly."
Só vertel ene Sharon van New York hoe sy by geleentheid in Suid-Afrika gestrand was as gevolg van 'n staking deur personeel van die lugdiens waarmee sy huis toe moes vlieg. Oor die weke wat die staking geduur het, het 'n groot agterstand van passasiers opgebou. Toe die eerste vlugte hervat, gaan staan sy in die lang tou van wagtendes. Haar pa het ernstig oor die saak gebid. Uit die bloute kom haal 'n lugdienspersoneellid haar uit die tou en laai haar op die vlug. Sy vertel hoe dié wonderwerk haar geloof in God versterk het.
In Johannes 2, die hoofstuk wat ons teksgedeelte voorafgaan, word vertel hoe Jesus water in wyn verander het in Kana. Hierdie wonderwerk is die eerste van sewe waarvan ons in die Johannes-evangelie lees. Dit maak 'n groot indruk op Jesus se dissipels. Johannes sê: "Hy het daardeur sy heerlikheid laat blyk, en sy dissipels het tot geloof in Hom gekom." (Joh. 2:11)
Die belewenis van die heerlikheid van God kan inderdaad mens se geloof aanvuur. Tog is Jesus nie naïef oor geloof en wonder nie. Later in dieselfde hoofstuk 2 word vertel hoe mense tydens sy optrede en wonders by die Paasfees in Jerusalem op grond daarvan tot geloof in Hom kom. Dit wil egter duidelik blyk dat geloof wat op wondertekens gebaseer is, nie standhoudend is nie. Jesus "verlaat" Hom nie op hierdie mense met hul wondergeloof nie (2:23).
Die rede vir hierdie mening word later in die evangelie gegee. In Johannes 6 word vertel van mense wat na die vermeerdering van die brood agter Jesus aanstroom, maar Hom dan "verlaat" wanneer hulle besef wat geloof in die Here Jesus eintlik inhou. Jesus is meer as 'n Bron van brood en wyn wat die maag vul. Hy kom van God, en vra dat mense Hom volg op die weg van gehoorsaamheid aan God.
Daar sit meer in geloof as bloot tekens en wonders, aldus Johannes 6. Geloof is 'n geskenk wat van God kom. Jy kan dit nie self opwek nie. God skenk dit op 'n wonderbaarlike manier aan jou. Dit is dié wonder wat saak maak.
Presies hieroor gaan die gesprek tussen Jesus en Nikodemus.
Nikodemus kom in die nag om met Jesus gesprek te voer. Dit kan wees om uit die oog van die Joodse Raad te wees of net bloot om 'n ononderbroke gesprek te hê. Interessant genoeg, kom hy ook gesels oor die wondertekens wat Jesus doen. Hy sit sy kaarte op die tafel, en sê, God moet by Jesus wees, anders sal Hy nie hierdie wondertekens kan doen nie.
Jesus se antwoord is dat niemand die koninkryk van God kan sien, as hy of sy nie anothen gebore word nie. Die Griekse woord wat Jesus hier gebruik, kan twee betekenisse hê: "opnuut" of "van bo".
Nikodemus is dus verward met Jesus se antwoord, en vra hoe 'n mens "opnuut", "'n tweede keer" gebore kan word. Jesus antwoord hom dan dat daar ook 'n geestelike geboorte moet wees:
God raak die wêreld aan
Die liefdeswonder van God
Nikodemus word 'n dissipel
Sinisme en ongeloof
Webtuistes soos Touched by the Hand of God is nie die enigste soort geloofsoortuiging wat op die internet gekommunikeer word nie. Nes ons wêreld, wemel die internet ook van sinisme en ongeloof. Daar is mense wat net geïnteresseer is in wat hulle uit hierdie lewe kan kry, en wat in 'n geslote wêreld leef. Daar is nie ruimte vir 'n God wat die wêreld in liefde aanraak, wat sy Seun as liefdesgeskenk stuur as getuienis van die wonder van sy liefde vir die wêreld nie.
Wonderwerke, of die gebrek daaraan, word dan as bewys gebruik om aan te toon dat God nie bestaan nie, of dat ons net materie is en net hierdie wêreld en hierdie lewe het. Daar is geen "van bo" moontlik nie, net soos daar geen "hierna" is nie.
Uit liefde vir die ongelowige
Dis nie ons taak om die siniese mens en die ongelowige te veroordeel nie. Soos God, moet ons in liefde reageer.
Dit is immers vir daardie sinisme en daardie ongeloof dat God sy Seun gestuur het, en die boodskap van Jesus die Here aan die kerk toevertrou het. Diegene wat op die wonderbaarlike geboorte "van bo" – wat Jesus skenk – gereageer het, moet hoor: "Soos die Vader My gestuur het, stuur Ek julle." (Joh. 20:21).
Dit is vir hierdie sinisme en ongeloof dat Jesus vandag steeds deur sy Woord en Gees aan mense verskyn, soos aan die ongelowige en hulle deur die getuienis van sy kerk verbind aan sy wonde, ter wille van ons.
Net soos dit vir hierdie sinisme en ongeloof is dat Johannes sy evangelie geskryf het:
Ons lewens, waardeur ons die woorde en dade van en oor Jesus ons woorde en dade laat stempel, word die tekens van God waardeur nuwe lewe vir ander moontlik word.